תקנות מענק לעידוד תעסוקה (הוראת שעה – נגיף הקורונה החדש) (סדרי הדין והמינהל בוועדת הערר)

{{ח:התחלה}}
{{ח:כותרת|תקנות מענק לעידוד תעסוקה (הוראת שעה – נגיף הקורונה החדש) (סדרי הדין והמינהל בוועדת הערר), התשפ״א–2020}}

{{ח:פתיח-התחלה}}
{{ח:תיבה|ק״ת תשפ״א, 806|תקנות מענק לעידוד תעסוקה (הוראת שעה – נגיף הקורונה החדש) (סדרי הדין והמינהל בוועדת הערר)|https://olaw.org.il/takanot/takanot-8971.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מענק לעידוד תעסוקה (הוראת שעה – נגיף הקורונה החדש)#סעיף 12|סעיף 12(ד)}} {{ח:חיצוני|חוק מענק לעידוד תעסוקה (הוראת שעה – נגיף הקורונה החדש)|לחוק מענק לעידוד תעסוקה (הוראת שעה – נגיף הקורונה החדש), התש״ף–2020}} (להלן – החוק), ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדת ערר“ – כמשמעותה {{ח:חיצוני|חוק מענק לעידוד תעסוקה (הוראת שעה – נגיף הקורונה החדש)#סעיף 12|בסעיף 12 לחוק}};
{{ח:ת|סוג=הגדרה}} ”חוק בתי דין מינהליים“ – {{ח:חיצוני|חוק בתי דין מינהליים|חוק בתי דין מינהליים, התשנ״ב–1992}};
{{ח:ת|סוג=הגדרה}} ”מען“, לעניין המצאת כתבי בי־דין – כתובת הדואר האלקטרוני לשם המצאת כתבי בי־דין ומספר הטלפון;
{{ח:ת|סוג=הגדרה}} ”כתובת“ – שם היישוב, שם הרחוב, מספר הבית ומספר המיקוד; בהעדר שם לרחוב או מספר הבניין – סימן זיהוי אחר;
{{ח:ת|סוג=הגדרה}} ”ראש בית הדין“ – כמשמעותו {{ח:חיצוני|חוק בתי דין מינהליים|בחוק בתי דין מינהליים}}.

{{ח:סעיף|2|כתב ערר}}
{{ח:תת|(א)}} כתב ערר יוגש באמצעות {{ח:חיצוני|https://www.gov.il/he/service/appeal-regarding-employment-service-decision|טופס מקוון שיפורסם באתר האינטרנט של משרד המשפטים}}.
{{ח:תת|(ב)}} על אף האמור בתקנת משנה (א), ראש בית הדין או ועדת הערר רשאים לאשר הגשת כתב ערר שלא באמצעות טופס מקוון, לרבות באמצעות דואר אלקטרוני או באמצעות הגשה ידנית, אם התקיימו טעמים מיוחדים המצדיקים זאת.
{{ח:תת|(ג)}} כתב ערר יכלול את הפרטים כמפורט להלן –
{{ח:תתת|(1)}} שם העורר, מספר זהותו, מענו וכתובתו של העסק או של המשרד הרשום שבעדו מתבקש המענק, ובתאגיד – מספר הרישום שלו, מענו וכתובתו;
{{ח:תתת|(2)}} אם העורר מיוצג – גם שם המייצג, מענו וכל פרטי ההתקשרות עמו וכן ייפוי כוח תקף;
{{ח:תתת|(3)}} מספר תיק הבקשה בשירות התעסוקה;
{{ח:תתת|(4)}} מספר תיק ניכויים של המעסיק;
{{ח:תתת|(5)}} שמות העובדים שלגביהם מוגש הערר;
{{ח:תתת|(6)}} תמצית ההחלטה שעליה עוררים;
{{ח:תתת|(7)}} התאריך שבו הומצאה ההחלטה נושא הערר לעורר;
{{ח:תתת|(8)}} העובדות שעליהן מסתמך העורר;
{{ח:תתת|(9)}} הנימוקים שעליהם מבסס העורר את עררו;
{{ח:תתת|(10)}} רשימת המסמכים שעליהם מסתמך העורר, בציון המסמכים שאינם מצויים ברשותו;
{{ח:תתת|(11)}} הסעד המבוקש;
{{ח:תתת|(12)}} פרטים נוספים שניתן לכלול שיש בהם כדי לסייע בבירור הערר.
{{ח:תת|(ד)}} במסגרת הגשת כתב הערר יינתן מקום ייעודי למילוי הצהרה מקוונת או לצירוף הצהרה, לשם אימות העובדות שבכתב הערר.
{{ח:תת|(ה)}} לכתב הערר יצורפו העתק של ההחלטה נושא הערר והעתקים של כל המסמכים הנוגעים לעניין; לא צורף מסמך כאמור לכתב הערר, אף שהוא מצוי ברשות העורר, לא יסתמך עליו בעל דין בדיון בערר אלא ברשות ועדת הערר ומטעמים מיוחדים שיירשמו.

{{ח:סעיף|3|פגם בכתב ערר}}
{{ח:ת}} כתב ערר שלא התקיימה לגביו הוראה מהוראות {{ח:פנימי|סעיף 2|תקנה 2}}, רשאית ועדת הערר שלא לקבלו, למוחקו או להחזירו לעורר לשם תיקונו.

{{ח:סעיף|4|המצאה והגשה של כתבי בי־דין או החלטות}}
{{ח:תת|(א)}} הגשת כתבי בי־דין שנקבעה {{ח:חיצוני|חוק מענק לעידוד תעסוקה (הוראת שעה – נגיף הקורונה החדש)|בחוק}} או בתקנות אלה תיעשה באופן מקוון.
{{ח:תת|(ב)}} המצאת כתבי בי־דין או החלטות על ידי ועדת הערר תיעשה אל כתובת דואר אלקטרוני שצוינה לפי {{ח:פנימי|סעיף 2|תקנת משנה 2(ג)(1)}} {{ח:פנימי|סעיף 8|או 8(ב)(1)}}, לפי העניין, ובלבד שתוצג הודעת דואר אלקטרוני מהצד המקבל, המאשרת את קבלת המסמך; לא הוצג אישור מהצד המקבל כאמור – יראו את ההמצאה כאילו נעשתה ביום העבודה שלאחר מועד השליחה.
{{ח:תת|(ג)}} על אף האמור בתקנות משנה (א) ו־(ב), ועדת הערר רשאית להורות כי הגשת כתבי בי־דין או החלטות תיעשה שלא באופן מקוון אלא בדרך אחרת, לרבות באמצעות דואר אלקטרוני או באמצעות הגשה ידנית, אם התקיימו טעמים מיוחדים המצדיקים זאת.
{{ח:תת|(ד)}} המצאת כתבי בי־דין בין הצדדים תיעשה באמצעות שליחת עותק סרוק של כתב בי־הדין, על כל נספחיו, אל כתובת דואר אלקטרוני שצוינה לפי {{ח:פנימי|סעיף 2|תקנת משנה 2(ג)(1)}} {{ח:פנימי|סעיף 8|או 8(ב)(1)}}, לפי העניין, ובלבד שתוצג הודעת דואר אלקטרוני מהצד המקבל, המאשרת את קבלת המסמך; לא הוצג אישור מהצד המקבל כאמור – יראו את ההמצאה כאילו נעשתה ביום העבודה שלאחר מועד השליחה.

{{ח:סעיף|5|מקום השיפוט}}
{{ח:תת|(א)}} ערר שראש בית הדין קבע כי יש לקיימו בנוכחות הצדדים, יידון בהתאם למקום העסק העיקרי שבעניינו הוגש הערר.
{{ח:תת|(ב)}} ועדת הערר רשאית להורות על קיום הדיון במקום אחר, אם סברה שנפלה טעות בבחירת מקום הדיון או שמאזן הנוחות מצדיק זאת; ערר שהועבר כאמור, לא יועבר עוד.

{{ח:סעיף|6|הארכת מועד להגשת ערר}}
{{ח:תת|(א)}} עורר המבקש להאריך מועד להגשת ערר מעבר למועד הקבוע {{ח:חיצוני|חוק מענק לעידוד תעסוקה (הוראת שעה – נגיף הקורונה החדש)#סעיף 11|בסעיף 11(ב) לחוק}}, יגיש לוועדת הערר בהקדם בקשה בצירוף הצהרה שבה יאומתו העובדות שביסוד בקשתו, ויפרט בבקשה את טעמיו המיוחדים.
{{ח:תת|(ב)}} לא תינתן הארכת מועד כאמור בתקנת משנה (א) אלא לאחר שניתנה למשיב הזדמנות להגיב.
{{ח:תת|(ג)}} הארכת מועד להגשת ערר תינתן מטעמים מיוחדים שיירשמו.

{{ח:סעיף|7|עיון בערר}}
{{ח:ת}} ערר יובא, בהקדם האפשרי, לעיון ועדת הערר, והיא רשאית –
{{ח:תת|(1)}} למחוק או לדחות את הערר, כולו או מקצתו, על הסף, מיוזמתה או לבקשת המשיב, ובלבד שניתנה לעורר הזדמנות להגיב על בקשה כאמור; החלטה כאמור תינתן אם מצאה ועדת הערר שאין לה סמכות או שלכאורה הערר אינו מגלה עילה להתערבות ועדת הערר, או שהוא טורדני או קנטרני;
{{ח:תת|(2)}} להחליט בבקשה להארכת מועד לפי {{ח:פנימי|סעיף 6|תקנה 6}};
{{ח:תת|(3)}} להורות לעורר להגיש הודעה משלימה בעניינים שהורתה עליהם או להגיש נוסח מתוקן של הערר באופן שהורתה;
{{ח:תת|(4)}} להחליט כי המשיב יגיש לוועדת הערר כתב תשובה לפי {{ח:פנימי|סעיף 8|תקנה 8}}, לערר כולו או לעניינים שהגדירה.

{{ח:סעיף|8|כתב תשובה}}
{{ח:תת|(א)}} הורתה ועדת הערר על הגשת כתב תשובה לערר, יוגש כתב התשובה לוועדת הערר בתוך 30 ימים, אם ועדת הערר לא הורתה אחרת, זולת אם הוגשה בקשה לסילוק הערר על הסף; הוגשה ונדחתה בקשה לסילוק הערר על הסף – יימנה המועד להגשת כתב התשובה ממועד ההחלטה הדוחה את הבקשה לסילוק על הסף.
{{ח:תת|(ב)}} בכתב תשובה יפורטו אלה:
{{ח:תתת|(1)}} מען המשיב;
{{ח:תתת|(2)}} פירוט הנימוקים שבעובדה ושבחוק שעליהם מתבססת התשובה;
{{ח:תתת|(3)}} עמדת המשיב באשר לסעד המבוקש בערר.
{{ח:תת|(ג)}} לכתב התשובה יצורפו העתקים של כל המסמכים הנוגעים לעניין.
{{ח:תת|(ד)}} ביקש המשיב בכתב התשובה למחוק את הערר על הסף, כולו או מקצתו, יפרט את הטעמים לכך.
{{ח:תת|(ה)}} כתב תשובה יומצא על ידי המשיב לעורר.
{{ח:תת|(ו)}} לא הגיש משיב כתב תשובה או בקשה לסילוק על הסף, רשאית ועדת הערר לפעול לבירור הערר לפי {{ח:פנימי|סעיף 9|תקנה 9}}, ובלבד שמועד הדיון, אם ייקבע, יהיה לכל הפחות 14 ימים ממועד ההחלטה על זימון הדיון; נקבע דיון לפי תקנה זו, רשאי המשיב להגיש כתב תשובה עד שבעה ימים לפני מועד הדיון; לא הגיש המשיב כתב תשובה במועד זה, לא יהיה רשאי להשמיע את טענותיו בדיון בערר אלא ברשות ועדת הערר.

{{ח:סעיף|9|בירור ערר}}
{{ח:ת}} הוגשו כתב ערר וכתב תשובה, רשאית ועדת הערר –
{{ח:תת|(1)}} לדון ולהחליט על פי הטענות והראיות שהוגשו בכתב בלבד, אם מצאה שאין בכך כדי לפגוע בעשיית צדק בעניינם של הצדדים;
{{ח:תת|(2)}} לקבוע מועד לדיון בערר; קבעה ועדת הערר כאמור, מי שהוסמך לכך מטעם ראש בית הדין או מטעם ועדת הערר ישלח לבעלי הדין הזמנות לדיון במועד מוקדם ככל האפשר ולא יאוחר משבעה ימים טרם מועד הדיון, זולת אם בנסיבות העניין קבעה ועדת הערר מועד אחר;
{{ח:תת|(3)}} דיון כאמור בפסקה (2) יתקיים באמצעים טכנולוגיים, כאמור {{ח:פנימי|סעיף 10|בתקנה 10}}, אלא אם כן מצא ראש בית הדין, מיוזמתו או לבקשת אחד הצדדים, שיש בכך כדי לפגוע בעשיית צדק בעניינם של הצדדים.

{{ח:סעיף|10|דיון באמצעים טכנולוגיים}}
{{ח:תת|(א)}} דיון שנקבע כי יש לקיימו באמצעים טכנולוגיים, יתקיים בהשתתפות העורר ומייצגו אם הוא מיוצג, ועדת הערר, המשיב או מייצגו וכל אדם אחר שהשתתפותו בדיון נדרשת, באמצעות מכשירים טכנולוגיים שמאפשרים העברת תמונה וקול בזמן אמת (בתקנה זו – דיון באמצעים טכנולוגיים).
{{ח:תת|(ב)}} דיון באמצעים טכנולוגיים ייעשה בדרך שתבטיח כי העורר, ועדת הערר, המשיב וכל אדם אחר שהשתתפותו בדיון נדרשת, יוכלו לראות ולשמוע זה את זה במהלך הדיון ולהשמיע את עמדתם.
{{ח:תת|(ג)}} היה אחד המשתתפים בדיון אדם עם מוגבלות, תורה ועדת הערר על קיום הדיון באמצעים טכנולוגיים רק אם ניתן לקיימו באופן נגיש לצרכיו של האדם, תוך עריכת התאמות נגישות הנדרשות בהתאם להוראות שנקבעו לפי {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}}, {{ח:חיצוני|חוק הליכי חקירה והעדה (התאמה לאנשים עם מוגבלות שכלית או נפשית)|חוק הליכי חקירה והעדה (התאמה לאנשים עם מוגבלות שכלית או נפשית), התשס״ו–2005}}, או לפי {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#פרק ה סימן ה|סימן ה׳ {{ח:הערה|לפרק ה׳}} לתקנות שוויון זכויות לאנשים עם מוגבלות (התאמות נגישות לשירות), התשע״ג–2013}}, כנדרש בהתאם לסוג המוגבלות.
{{ח:תת|(ד)}} לא ניתן לקיים את הדיון באופן נגיש כאמור בתקנת משנה (ג), יתקיים הדיון הנוגע לאותו אדם עם מוגבלות באופן שיאפשר את השתתפותו בישיבה, ובכלל זה בנוכחותו של אותו אדם.
{{ח:תת|(ה)}} היה העורר או המשיב מיוצג, תתאפשר שיחה חסויה בין כל צד לבין מייצגו במהלך הדיון.
{{ח:תת|(ו)}} ראש בית הדין מוסמך לקבוע הוראות לעניין האמצעי הטכנולוגי הנבחר לפי הוראות תקנה זו ולעניין אופן השימוש בו; הוראות כאמור יפורסמו באתר האינטרנט של משרד המשפטים.
{{ח:תת|(ז)}} מצא ראש בית הדין לפי {{ח:פנימי|סעיף 9|תקנה 9(3)}} שיש בקיום הדיון באמצעים טכנולוגיים כדי לפגוע בעשיית צדק בעניינם של הצדדים ונקבע דיון בנוכחות הצדדים, רשאית ועדת הערר, לבקשת אחד המשתתפים, להורות על השתתפותו באמצעים טכנולוגיים.

{{ח:סעיף|11|פרוטוקול}}
{{ח:ת}} פרוטוקול הדיון יכול שייערך גם בדרך של הקלטה או באופן אחר שתקבע ועדת הערר, ובלבד שפרוטוקול שנערך כאמור יועלה על הכתב ויימסר לבעלי הדין.

{{ח:סעיף|12|ההחלטה}}
{{ח:תת|(א)}} ועדת הערר תיתן את החלטתה בהקדם האפשרי.
{{ח:תת|(ב)}} ועדת הערר תמציא את החלטתה לבעלי הדין במועד סמוך ככל האפשר למתן ההחלטה ולא יאוחר משבעה ימים מיום שניתנה.

{{ח:סעיף|13|איחוד עררים}}
{{ח:תת|(א)}} ועדת הערר רשאית להחליט על איחוד עררים התלויים ועומדים לפניה, אם הוגשו בידי אותו עורר או שמתעוררות בהם שאלות משפטיות או עובדתיות דומות.
{{ח:תת|(ב)}} ראש בית הדין רשאי להורות על איחוד עררים, בין שהחל הדיון בהם ובין שטרם החל, לפי העילות המנויות בתקנת משנה (א), ולהורות כי יידונו בוועדת ערר שיקבע.
{{ח:תת|(ג)}} החליטה ועדת הערר כאמור בתקנת משנה (א) או הורה ראש בית הדין על איחוד עררים כאמור בתקנת משנה (ב), רשאית ועדת הערר לדון בעררים במשותף ולתת בהם החלטה אחת, ובלבד שתינתן לצדדים ההזדמנות לשוב ולהעלות את טענותיהם לפני ועדת הערר הנעברת.

{{ח:חתימות|י״ז בכסלו התשפ״א (3 בדצמבר 2020)}}
* '''אבי ניסנקורן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]